stanford-oval/wikipedia huggingface dataset:
Kölinkastikka

| Kölinkastikka> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Poöideae
Tribus::  Poëae
Suku::  Kastikat Calamagrostis
Laji::  chalybaea
Kaksiosainen nimi
 Calamagrostis chalybaea  (Laest.) Fr. 
Infobox OKVirheellinen NIMI-arvoIUCN-testi OK: 
Kölinkastikka (Calamagrostis chalybaea) on heinäkasvien (Poaceae) heimoon, kastikoiden (Calamagrostis) sukuun kuuluva kasvilaji. Se on suurikokoinen, monivuotinen heinä, jolla on lyhyet rönsyt. Kölinkastikka on apomiktisesti lisääntyvä kastikkalaji.
Kölinkastikan varret kasvavat löyhinä mättäinä ja voivat kasvaa reilun metrin korkuisiksi. Varret ovat haarattomia, ja niissä on yleensä neljä nivelväliä. Lehdet ovat noin 1 cm leveitä, harmahtavanvihreitä, karkeapintaisia ja velttoja. Lehtituppien luona on jonkin verran pitkiä karvoja. Kieleke on noin 5 mm pitkä. Kölinkastikan kukintona on noin 20 cm pitkä, leveän pyramidimainen röyhy. Röyhyn tähkylät ovat 4–5 mm pitkiä ja väriltään jotain harmaanvihreästä ruskeanviolettiin. Kaleet ovat leveänpuikeita ja lähes yhtä pitkiä. Ulkohelpeet ovat vihneellisiä. Heteiden ponnet ovat pitkiä sekä harmaankeltaisia, mutta niissä ei ole siitepölyä. Kölinkastikka kukkii heinä–elokuussa.
Kölinkastikka kasvaa tulvaniityillä, rannoilla, suonlaiteilla sekä teiden varsilla. Kölinkastikkaa ei tavata Suomessa ja Ruotsissa sitä kasvaa harvinaisena ainoastaan Norrlannin etelä- ja keskiosissa. Kölinkastikka on Ruotsissa rauhoitettu laji.
Lars Levi Laestadius löysi kölinkastikan ensimmäisen kerran Tåsjöstä ja kuvasi lajin jättiruokojen sukuun nimellä Arundo lapponica var. chalybaea.
Aiheesta muualla

Laji.fi: Calamagrostis chalybaea
Laaksosavikko

Laaksosavikko on jääkauden sulamisvaiheessa alaviin paikkoihin, usein harjujen väliin kulkeutunutta savea. Erityisen suuria savikoita on sellaisilla seuduilla, missä sulavesien kuljettamat hienot ainekset ovat levittäytyneet paksuiksi kerroksiksi kuten esimerkiksi Pohjanmaalla.
Lejla

| Lejla |
| --- | --- |

Kappaleen tiedot
Esittäjä(t):  Hari Mata Hari
Euroviisutiedot
Vuosi:  2006
Maa:  Bosnia ja Hertsegovina
Sijoitus:  3.
Pisteet:  229
Sijoitus semifinaalissa:  2.
Pisteet semifinaalissa:  267
Lejla oli Bosnia ja Hertsegovinan edustuskappale vuoden 2006 Euroviisuissa. Sen esitti yhtye Hari Mata Hari. Kappale on herkkä balladi, jonka tahti kiihtyy loppua kohden. Se oli monien vedonlyöjien suosikki ja monet tahot ennustivat sille hyvää menestystä. Bosnia ei tuottanut pettymystä. Se sijoittui semifinaalissa toiseksi ja pääsi näin vaivatta finaaliin, jossa se oli lopulta kolmas 229 pisteellä.
Kärsämä

Kärsämä eli Kärsämänkylä on Siikalatvan kunnassa sijaitseva kylä. Kylä sijaitsee kuntakeskuksesta Pulkkilasta noin 40 kilometriä pohjoiseen, Rantsilan kirkonkylältä yhdeksän kilometriä itään ja Temmeksen taajamasta 15 kilometriä etelään Kestilän suuntaan. Kylä alun perin kuului vuoden 2001 alussa lakkautetuun Temmeksen kuntaan. Kylä oli Temmeksen ekslaavi. Kuntaliitoksen jälkeen kylä liitettiin Rantsilan kuntaan, ja vuonna 2009 Rantsilan kunnan lakkautettua uuteen Siikalatvan kuntaan. Kylässä vuonna 2003 asui noin 40 asukasta. Enimmillään kylällä asukkaita oli 1930–1940-luvuilla, jolloin asukasluku oli yli 300.
Kylän asutus on keskittynyt seututien 822 varteen. Kylän halki virtaa Kärsämänjoki. 1800-luvulla kylällä on toiminut kestikievari. Kärsämässä perustettiin 1900-luvun alussa käsikäyttöinen, hevoskiertoinen meijeri, joka lopetti toimintansa vuonna 1959.
Kärsämänkylällä sijaitsee vuonna 1928 rakennettu Kärsämänkylän rukoushuone. Rukoushuone rakennettiin, koska siihen aikaan kylältä ei ollut vielä kunnollista tietä Temmeksen tai Rantsilan kirkonkylille, jotta kyläläiset olisivat voineet osallistua kirkollisiin tilaisuuksiin.
Kula World

| Kula World |
| --- | --- |
Julkaisija:  Sony Interactive Entertainment
Jakelija:  Google Play
Säveltäjä:  Twice a Man
Julkaistu:  1998
Lajityyppi:  pulmapeli
Pelimuoto:  moninpeli ja yksinpeli
Ikäluokitus:  ESRB: Kaikenikäisille 
Alusta:  PlayStation ja Android
Jakelumuoto:  CD-ROM ja digitaalinen lataus
Lisää peliartikkeleitaVideopelien teemasivulla
Kula World (Pohjois-Amerikassa nimellä Roll Away, Japanissa nimellä Kula Quest) on ruotsalaisen pelitalo Game Design Sweden AB:n kehittämä kolmiulotteinen pulmapeli, jossa ohjataan Kula-rantapalloa labyrintin neljää tahkoa pitkin. Pelissä on tarkoitus edetä tasosta toiseen etsimällä ilmassa leijuvien labyrinttien uloskäynnit avaavat avaimet ennen aikarajan umpeutumista. Pelin kenties erottuvin elementti on pelimaailman erikoinen painovoima, joka on vakio labyrintin kuhunkin tahkoon.
Peli on julkaistu Euroopassa 10. kesäkuuta 1998 PlayStation-pelikonsolille.
Pelaaminen

Pelin edetessä tasot vaikeutuvat, ja niihin ilmestyy uudenlaisia elementtejä, kuten erilaisia ympäristöjä ja esteitä. Labyrintit ovat myös koko ajan monimutkaisempia. Pelissä täytyy keksiä luovia tapoja labyrintissa liikkumiseen, käyttäen apuna esimerkiksi liikkuvia alustoja tai monenlaisia vaihtelevia esineitä, kuten hyppypilleriä, joka pidentää hyppyä yhdellä askeleella mutta tekee liikkumisen ilman hyppimistä mahdottomaksi.
Tavallisessa pelimuodossa on mahdollisuus tallentamiseen viiden tason välein. Jokaisen tason ratkaisemisessa on edellytyksenä vain kerätä tasolle sijoitetut avaimet, minkä jälkeen uloskäynti muuttuu vihreäksi ja sen saavuttamalla pääsee toiselle tasolle. Tasoissa on aikaraja, jonka sisällä taso pitää läpäistä, mutta valtaosassa tasoista haaste ei ole aikarajassa vaan reitin keksimisessä. Joillakin tasoilla on myös tiimalaseja, jotka kääntävät jäljellä olevaa aikaa mittaavan tiimalasin - ne voivat siis joko vähentää tai lisätä aikaa. Tasoilla voi myös kerätä pisteitä, joita kartuttamalla on vara epäonnistua useammin pelin loppumatta; ja hedelmiä, joita keräämällä pääsee erityisiin bonustasoihin. Pisteitä saa keräämällä lähes kaikkia esineitä, myös tiimalasien kääntäminen kartuttaa pisteitä, samoin särkyvien laattojen rikkominen. Pisteitä menettää vain epäonnistumalla tason läpäisemisessä, mikä voi tapahtua esimerkiksi piikkeihin vierimällä, hyppäämällä ulos labyrintista avaruuteen tai ajan loppuessa kesken. Epäonnistuessa pisteistä vähennetään pelin edetessä kasvava määrä, lisäksi tason aikana kerättyjä pisteitä ei vain menetä vaan ne vähennetään aiemmin kerätyistä pisteistä.
Pelissä on 150 tavallista tasoa ja niiden bonustaso. Näiden suorittamisen jälkeen pelin alkuvalikkoon ilmestyy "The Final", pelin loppu, joka sisältää erityisen haastavia tasoja.
Pelissä on tavanomaisen pelimuodon lisäksi time trial -moodi, jossa tarkoitus on suorittaa tasot mahdollisimman nopeasti. Time trialissa on monta vaikeustasoa, joista vaikeimmassa kilpaillaan pelin kehittäjien aikoja vastaan. Kaksinpelissä voi pelata kahta eri pelimuotoa; time trialia, jossa kilpaillaan nopeudesta ja copycat-peliä, joka on eräänlainen muistipeli. Siinä ensimmäinen pelaaja tekee jonkin liikkeen, jonka jälkeen toinen pelaaja toistaa sen ja lisää oman liikkeensä. Tätä toistetaan, kunnes jompikumpi pelaaja ei muista liikesarjaa tai tekee muuten virheen.
Kula World oli yksi ensimmäisiä DualShock-värinätoimintoa hyödyntäneistä PlayStation-peleistä. Värinää käytettiin luomaan tuntumaa laattojen hajoamiseen, pallon puhkeamiseen ynnä muuhun. Pelin soundtracin on tehnyt pitkän linjan ruotsalaisyhtye Twice a Man. Kula World on myöhemmin julkaistu PlayStation Networkissa ja Android-alustalle Googlen Play-kaupassa.
Aiheesta muualla

Roll Away MobyGamesissa (englanniksi)
Kreivi (elokuva)

| Kreivi |
| --- | --- |

Ohjaaja:  Peter von Bagh
Käsikirjoittaja:  Peter von Bagh
Tuottaja:  Risto Jarva
Säveltäjä:  Kaj Chydenius M. A. Numminen
Kuvaaja:  Lasse Naukkarinen
Leikkaaja:  Peter von Bagh Lasse Naukkarinen
Pääosat:  Pertti Ylermi Lindgren Irma Martinkauppi Titta Karakorpi Elina Salo Kirsti Wallasvaara
Valmistustiedot
Valmistusmaa:  Suomi
Tuotantoyhtiö:  FJ-Filmi Filminor
Ensi-ilta:  5. helmikuuta 1971
Kesto:  92 minuuttia
Alkuperäiskieli:  suomi
Budjetti:  217 400 markkaa
Katsojat:  18 345
Aiheesta muualla
IMDb 
Elonet
Infobox OKNimi-testi OK: 
Kreivi on Peter von Baghin ohjaama elokuva vuodelta 1971. Se kertoo naisten huijaajana tunnetusta Pertti Ylermi Lindgrenistä. Pääosaa esittää Lindgren itse. Kreivi on ainoa von Baghin ohjaama kokoillan fiktioelokuva.
Elokuvan katsomäärät jäivät tunnetusta päähahmosta huolimatta vähäisiksi.
Arviot

Kriitikoista Paula Talaskivi lyttäsi Kreivin, mistä ohjaaja von Bagh oli katkera:
”’Kreivin’ maine, seikkailut ja tarinat ovat inspiroineet ensikertalaisohjaajan ehkä liian monitahoiseen ja vaativaan yritykseen. 
 Uskoisin ja toivon kuitenkin, että on runsaasti sellaista yleisöä, joka nauttii ’Kreivin’ seurasta paljon enemmän kuin minä. 
 Omasta puolestani toivon, että Peter von Bagh seuraavalla kerralla keskittyy todellisempiin aiheisiin.”
Yleisesti ottaen kritiikki jakautui kahtia: osa ei ymmärtänyt elokuvaa vaan leimasi sen anaalihuumoriksi; toisen puolen ymmärtävissä teksteissä nostettiin vertailuun Chaplinin ja Keatonin elokuvat. Kritiikkiä seurasi lehdistössä käyty ankara polemiikki. Myöhemmin, vuonna 1981, Ywe Jalander jopa nosti elokuvan suomalaisen elokuvan parhaimmistoon.
Näyttelijät

| 0 | 1 | 2 |
| --- | --- | --- |
|  Pertti Ylermi Lindgren  | … |  Pertti Ylermi Lindgren, "Kreivi" ja useita muita nimiä   |
|  Irma Martinkauppi  | … |  Leena, kotirouva   |
|  Titta Karakorpi  | … |  Birgitta   |
|  Elina Salo  | … |  Toini   |
|  Kirsti Wallasvaara  | … |  Leila   |
|  Petra Frey  | … |  Birgitan ystävätär   |
|  Kauko Helovirta  | … |  Leilan isä, maatilan isäntä   |
|  Kullervo Kalske  | … |  rotaryklubin puheenjohtaja Arvo Hintikka   |
|  Matti Varjo  | … |  poliisipäällikkö   |
|  Veijo Mattila  | … |  Interpolin mies   |
|  Matti Lehtinen  | … |  mies polterabendissa / häävieras   |
|  Päivi Purhonen  | … |  kylväjätyttö   |
|  Peter von Bagh  | … |  kertoja / mies tanssipaikalla   |
|  Matti Kuortti  | … |  "taivaallinen ääni"   |
|  Tapani Lindberg  | … |  mies junassa   |
|  Karl Ehder  | … |  mies valokuvassa matkustajakodin pöydällä   |
|  Seija Jyrälä  | … |  nainen valokuvassa Leenan asunnossa   |
|  Kari Jyrälä  | … |  poika valokuvassa Leenan asunnossa   |
|  Merja Jyrälä  | … |  nainen valokuvassa Leenan asunnossa   |
|  Jorma Ojaharju  | … |  Leenan aviomies   |
|  Aimo Paapio  | … |  mies rotarylounaalla   |
|  Kullervo Kukkasjärvi  | … |  mies rotarylounaalla   |
|  Erkki Kalakari  | … |  mies rotarylounaalla   |
|  Aili Pallasmaa  | … |  nainen sillan vihkiäisissä   |
|  M. A. Numminen  | … |  2. Interpolin mies   |
|  Marja-Liisa Haukka  | … |  Tuusmäen juhannusneito   |
|  Juhani Jotuni  | … |  Kreivin autonkuljettaja juhannuskeikalla   |
|  Gull-Britt Lindgren  | … |  nainen keikka-autossa Parikkalassa   |
|  Eino Cantell  | … |  palkkionmaksaja   |
|  Kaisa Keturi  | … |  kylväjätyttö   |
|  Erkki Peltomaa  | … |  Jöörni, kylähullu   |
|  Antti Jaatinen  | … |  mies polterabendissa   |
|  Jorma Pulkkinen  | … |  mies   |
Kirjallisuutta

Filmihullu 2/1971 (Kreivin aika -erikoisnumero).
Aiheesta muualla

Peter von Bagh. (Arkistoitu – Internet Archive) Teemalauantai. Yle Teema.
Lindqvist, Antti: Kreivi.[vanhentunut linkki] Elokuvan esittely. Kava.
Kuparinen

Kuparinen on  suomenkielinen sukunimi. Digi- ja väestötietoviraston mukaan sukunimen haltijoita on ollut Suomessa 3 053 (9.5.2022).
Tunnettuja Kuparinen-nimisiä henkilöitä

Aleksanteri Kuparinen (kirjailijanimi Aleksanteri Aava, 1883–1956), maanviljelijä ja runoilija
Eero Kuparinen (s. 1948), historiantutkija, tietokirjailija
Matti Kuparinen (s. 1984), jääkiekkoilija, Risto Kuparisen poika
Mikko Kuparinen (s. 1977), jääkiekkoilija
Mikko Kuparinen (s. 1979), elokuvaohjaaja
Risto Kuparinen (1946–2020), jääkiekkovaikuttaja
Susanna Kuparinen (s. 1974), teatteriohjaaja ja toimittaja
Timo Kuparinen (1946–2016), radio- ja televisiotoimittaja
Tuomas Kuparinen (s. 1979), jalkapalloilija
Kuoraksen suuralue

| Kuoras |
| --- | --- |
Kaupunki:  Seinäjoki
Suuralue nro:  14
Väkiluku:  831   (31.12.2022)
Kaupunginosat:   Koura  Viitalankylä  Ylijoki 
Kuoraksen suuralue on yksi Seinäjoen neljästätoista suuralueesta. Kuoraksen suuralueella asui vuoden 2022 lopussa 831 asukasta. Kuoraksen suuralueeseen kuuluvat Kouran, Viitalankylän ja Ylijoen kaupunginosat.
Kaupunginosat

Koura
Viitalankylä
Ylijoki
Kreivi Dooku

| Kreivi Dooku |
| --- | --- |
 Fani pukeutuneena Dookuksi Long Beach Comic Expo 2011 -tapahtumassa.
Luoja(t):  George Lucas
Näyttelijä(t):  Näyttelijä: Christopher Lee Ääninäyttelijät: Corey Burton (Clone Wars, The Clone Wars -televisiosarja, Battlefront II (2017) ja Star Wars: Tales of the Jedi) Christopher Lee (The Clone Wars -elokuva)
Ensi- esiintyminen:  Star Wars: Episodi II – Kloonien hyökkäys (2002)
Henkilötiedot
Ammatti:   jedimestari (ennen)  sith-lordi  Serennon kreivi  Itsenäisten aurinkokuntien konfederaation päämies 
Sukupuoli:  mies
Kotipaikka:  Serenno
Suhteet
Vanhemmat:   Gora (isä)  Anya (äiti) 
Sisarukset:   Ramil (veli)  Jenza (sisar) 
Infobox OKVirheellinen NIMI-arvo: 
Serennon kreivi Dooku, tunnettu myös nimellä Darth Tyranus, on kuvitteellinen hahmo, joka esiintyy George Lucasin luomassa Tähtien sota -universumissa. Hän oli ennen jedimestari, joka sai koulutuksensa suurmestari Yodalta ja oli Qui-Gon Jinnin entinen opettaja, kunnes menetti uskonsa jedeihin ja kääntyi Voiman pimeälle puolelle. Hän ryhtyi sithiksi ja oli Darth Sidiousin toinen oppilas. Elokuvissa Kloonien hyökkäys ja Sithin kosto häntä näytteli Christopher Lee.
Esiintymiset > Kaanon > Esiosatrilogia

Dooku oli entinen jediritarikunnan jäsen, joka sai aikoinaan koulutuksensa suurmestari Yodalta ja koulutti Qui-Gon Jinniä. Vuosia ennen elokuvan Kloonien hyökkäys tapahtumia Dooku oli menettänyt uskonsa jedeihin ja Galaktiseen tasavaltaan, uskoen senaattoreiden välittävän vain omista eduistaan, ja noussut johtamaan Itsenäisten aurinkokuntien konfederaatiota, separatistijärjestöä, joka kapinoi Tasavaltaa vastaan.
Dooku palkkaa palkkionmetsästäjät Jango Fett ja Zam Wessel salamurhaamaan Naboon senaattorin, Padmé Amidalan. Yritys epäonnistuu ja Fett tappaa Wesselin estääkseen tätä paljastamasta mitään. Obi-Wan Kenobi seuraa Fettiä meriplaneetta Kaminolle, jossa paljastuu, että Fett oli luovuttanut omaa DNA:taan klooniarmeijan luomiseksi Tasvallan käyttöön. Mutta armeijan tilaajan, edesmenneen jedimestari Sifo-Dyasin, sijasta itse Dooku oli 10 vuotta aiemmin palkannut Fettin tähän esittäydyttyään Fettille sith-nimellä ”Darth Tyranus”. Lopulta Obi-Wan löytää Dookun ja muut separatistineuvoston jäsenet aavikkoplaneetta Geonosikselta. Dooku yrittää taivutella Obi-Wanin kääntymään puolelleen ja paljastaa Darth Sidiousin manipuloivan senaattia. Obi-Wan kieltäytyy, jolloin Dooku tuomitsee hänet sekä Padmén ja Anakin Skywalkerin kuolemaan.
Lukuisat jedit saapuvat paikalle ja pelastavat heidät. Yoda saapuu mukanaan armeija kloonisotilaita, jotka käyvät taisteluun separatistien taisteludroideja vastaan. Dooku yrittää paeta, mutta sekä Obi-Wan että Anakin kohtaavat hänet valosapelitaistelussa. Hän lamaannuttaa hetkellisesti Anakinin Voimasalamoinnilla ja haavoittaa Obi-Wania. Kun Anakin tulee tajuihinsa, Dooku kohtaa hänet uudelleen ja katkaisee Anakinin toisen käden. Silloin Yoda itse saapuu ja kohtaa Dookun. Yodan nopeus ja ketteryys ovat kuitenkin liikaa hänelle, joten hän pudottaa suuren pilarin Obi-Wania ja Anakinia kohti. Yoda estää pilarin putoamisen, mutta Dooku saa tilaisuuden paeta. Dooku saapuu Coruscantiin ja luovuttaa Sidioukselle geonosislaisten suunnitteleman superaseen, Kuolemantähden, piirustukset.
Elokuvan Sithin kosto alussa Dooku ja kenraali Grievous ovat hyökänneet Coruscantiin ja kidnapanneet Tasavallan ylikansleri Palpatinen, joka oli todellisuudessa itse Darth Sidious. Anakin ja Obi-Wan kohtaavat Dookun uudessa valosapelitaistelussa, jonka aikana Dooku lyö Obi-Wanin tajuttomaksi. Anakin antaa vihalleen vallan ja katkaisee Dookun molemmat kädet. Palpatine käskee Anakinia tappamaan Dookun ja hetken epäröinnin jälkeen Anakinin lopulta katkaisee valosapeleilla Dookun pään irti. Tästä alkoi Palpatinen suunnitelma käännyttää Anakin kolmanneksi oppilaakseen, Darth Vaderiksi.
Esiintymiset > Kaanon > The Clone Wars

Animaatioelokuvassa Star Wars: The Clone Wars Dooku värvää hutt Ziron sieppaamaan hutt Jabban pojan, Rottan, osana suunnitelmaansa saada huttien hyperavaruusreitit separatistien käyttöön. Kun Ziron agentit saavat Rottan siepattua, Dooku lähettää kouluttamansa pimeän akolyytin, Asajj Ventressin, noutamaan Rottan planeetta Tethiltä. Kun Jabba on aikeissa pyytää apua jedeiltä, Dooku päättää lavastaa jedit syyllisiksi. Lopulta hän kohtaa Anakinin Tatooinella valosapelitaistelussa vain huomatakseen, ettei Rotta olekaan Anakinin huostassa. Anakinin uusi padawan, Ahsoka Tano, toimittaa Rottan takaisin Jabban luokse.
Elokuvaa seuranneen samannimisen animaatiosarjan ensimmäisellä tuotantokaudella hänet nähdään lähinnä, kunnes Ventress raportoi tälle lähinnä tehtäviensä etenemistä. Dooku yrittää toisella tuotantokaudella liittoutua Kuolonkaartin kanssa houkutellakseen Tasavallan miehittämään Mandaloren kääntääkseen mandalorialaiset Tasavaltaa vastaan. Mandalorialaisten uutta rauhanomaisempaa suuntaliikettä johtava herttuatar Satine Kryze kuitenkin estää nämä aikeet.
Kolmannella tuotantokaudella Darth Sidious käskee Dookua hankkiutumaan Ventressistä eroon. Ventress liittoutuu äiti Talzinin, Yösiskojen matriarkan, kanssa, joka antaa Dookulle uuden akolyytin, Savage Opressin. Mutta Opress kääntyy sekä Dookua että Ventressiä vastaan. Neljännellä kaudella Dooku voittaa Anakinin kolmessa valosapelitaistelussa ja kostaa Ventressille tämän petoksen käskemällä Grievousia tappamaan kaikki Yösiskot. Viidennelle tuotantokaudella Dooku on yhteyksissä Sanjay Rashiin, joka oli noussut Onderonin kuninkaaksi syrjätettyään Ramsis Dendupin, ja lähetti Grievousin valtaamaan Florrumin.
Kuudennella tuotantokaudella Dookulla on eniten esiintymisiä koko sarjan aikana. Hän saa tietää kloonisotilas Tupin alkaneen toteuttaa käskyä 66 ennenaikaisesti ja yrittää salaa estää Tasavaltaa tutkimasta asiaa. Hän myös manipuloi pankkiklaania ja sen edustajaa Rush Clovisia. Dooku myös peittää jälkensä osuudestaan Sifo-Dyasin kuolemaan, kun jedit alkavat tutkia asiaa tarkemmin. Oba Diahilla Anakin ja Obi-Wan saavat vihdoin selville, että Darth Tyranus oli Dookun sith-nimi ja tajuavat Dookun olleen klooniarmeijan todellinen tilaaja. Kauden lopussa hän ja Sidious saavat tietää Yodan matkustaneen Morabandiin ja käyttävät sith-rituaaleja luodakseen illuusioita häiritsemään Yodaa.
Dooku ei esiinny sarjan seitsemännellä tuotantokaudella. Mutta kauden viimeinen tarina sijoittuu samaan aikaan Sithin koston tapahtumien kanssa ja Obi-Wan kertoo Ahsokalle, komentaja Rexille ja Bo-Katan Kryzelle Dookun kuolemasta. Hän toivoo, että Maul saataisiin kiinni elävänä, koska Dookun kuoleman vuoksi Maul oli ainut, jolta jedit voisivat saada tietoa Darth Sidiousista.
Esiintymiset > Kaanon > Kirjat

Cavan Scottin äänikirjassa Dooku: Jedi Lost Dooku tapasi nuorena siskonsa Jenzan, veljensä Ramilin ja isänsä kreivi Goran vieraillessaan jedien puolesta kotiplaneetallaan Serennossa. Dooku alkaa jedien tietämättä pitää läheisempää yhteyttä Jenzaan. Lisäksi Sifo-Dyasin paljastetaan olleen aikoinaan Dookun paras ystävä. Erään tehtävän aikana Dooku näkee Voiman kautta näkyjämahdollisista tulevaisuuksistaan. Lopulta Dookusta tuli jedimestari, kouluttaa padawaneinaan ensin Rael Averrossin ja myöhemmin toisena padawaninaan Qui-Gonin. Noustuaan jedineuvoston jäseneksi, hän toivoi voivansa parantaa kotiplaneettansa oloja. Qui-Gonin kuoleman tai Tasavallan korruption jälkeen hän saapui puolustamaan Serennoa ja syrjäytti kreiviksi nousseen Ramilin, tullen itse Serennon kreiviksi.
Aiheesta muualla

Kreivi Dooku Star Wars Databankissä (englanniksi)
Dooku Wookieepediassa (englanniksi)
Dooku Jedipediassa
La Salle-les-Alpes

| La Salle-les-Alpes |
| --- | --- |

 vaakuna
 La Salle-les-Alpes
 Koordinaatit: 44°56′45″N, 6°34′18″E 
Valtio:  Ranska
Alue:  Provence-Alpes-Côte d’Azur
Departementti:  Hautes-Alpes
Arrondissementti:  Briançon
Pinta-ala:  
 – Kokonaispinta-ala:  35,4 km²
Väkiluku (2016):  1 012 
 – Väestötiheys:  28 as./km²
Kunnan numero:  05161
 
 Kunnan kotisivut 
Infobox OKVirheellinen NIMI-arvo: 
La Salle-les-Alpes on kunta Ranskan kaakkoisosassa Hautes-Alpesin departementissa Provence-Alpes-Côte d’Azurin alueella. Se sijaitsee noin 9 kilometriä Briançonin kaupungista luoteeseen.
Saint-Marcellinin kirkko
Kuntaan kuuluu osa Serre Chevalierin hiihtokeskuksen laskettelurinteistä. Kunnan nähtävyyksiä on Saint-Marcellinin kirkko, joka on saanut nimensä ensimmäisen Embrunin piispan Saint-Marcellin mukaan.
Aiheesta muualla

Kuvia tai muita tiedostoja aiheesta La Salle-les-Alpes Wikimedia Commonsissa
La Berrichonne de Châteauroux

| La Berrichonne de Châteauroux |
| --- | --- |

Koko nimi:  La Berrichonne de Châteauroux
Perustettu:  1903
Kenttä:  Stade Gaston Petit
– kapasiteetti:  17 000
Sarja:  Ranskan Championnat National
Puheenjohtaja:   Patrick Le Seyec
Päävalmentaja:   Michel Estevan
Infobox OKNimi-testi OK: 
La Berrichonne de Châteauroux on vuonna 1903 perustettu ranskalainen jalkapalloseura Châteauroux'n kaupungista, Indren departementista.
Saavutukset

Ligue 2-mestaruudet: 1 (1997)
Coupe de France
Hopeaa: 2004
Entisiä pelaajia

Dominique Bijotat
Stéphane Dalmat
Thomas Dossevi
Florent Malouda
Yazid Mansouri
Steve Savidan
Olivier Tébily
Kari Ukkonen
Aiheesta muualla

Joukkueen viralliset sivut (ranskaksi)
Leixões SC

Leixões Sport Club on portugalilainen jalkapalloseura, joka on perustettu 1907. Joukkue tulee Matosinhosin kaupungista ja pelaa tällä hetkellä Portugalin toiseksi korkeimmalla sarjatasolla Segunda Ligassa.
Saavutukset

Portugalin cup: 1961
Lapland New Forest

Teemapuiston mainoskyltti joulukuussa 2008.
Lapland New Forest oli jouluaiheinen teemapuisto, joka toimi vähän aikaa joulukuussa 2008 Englannissa lähellä Hampshiren Ringwoodia. Puisto herätti mediahuomiota Britanniassa, koska puisto käsitti vain Jeesuksen syntymää kuvaavan mainostaulun, puihin ripustettuja valoja, huonosti hoidettuja, mutaisia eläimiä, toimimattoman luistelukentän, puutarhavajoja (joita mainostettiin verkkosivulla hirsimökeiksi) ja erittäin huonosti koristellun Joulupukin luolan.
Puistoa oli mainostettu 'talven ihmemaana', jossa olisi runsaasti jännittävää ohjelmaa perheille, mukaan lukien joulutori. Puistoon myytiin yli 50 000 ennakkolippua, joiden hinnat olivat 25 punnasta ylöspäin. Rahaa kerättiin yhteensä kaikkiaan 1,2 miljoonan puntaa.
Puisto suljettiin viikon aukiolon jälkeen ja sen verkkosivut poistettiin. Tähän mennessä vihaiset asiakkaat olivat käyneet puiston työntekijöihin käsiksi– mukaan lukien Joulupukki ja tontut. Tapahtumaa odottaneiden lasten odotus vaihtui kyyneliin, varsinkin kun Pukin nähtiin tupakoivan.
Puistoa pyörittäneet veljekset Victor Mears ja Henry Mears todettiin helmikuussa 2011 syyllisiksi harhaanjohtavaan mainontaan ja he saivat 13 kuukauden vankeustuomion. Lokakuussa 2011 vetoomustuomioistuin kumosi veljesten aikaisemman oikeudenkäynnin. Syynä oli oikeudenkäynnin aikana yhden juryn jäsenen saama tekstiviesti morsiameltaan, jossa luki 'syyllinen'. Myös muut juryn jäsenet näkivät tekstiviestin. Uutta alemman oikeuden oikeuskäsittelyä ei kuitenkaan järjestetty, koska veljekset olivat jo istuneet vankilassa.